জাতীয় উন্নতিতে সবার অংশগ্রহণের কথা বলে ওবামা বলেন, আমি আশা করছি, ন্যায়বিচার প্রতিষ্ঠা ও জাতীয় উন্নতির জন্য এ বছর আমরা সবাই এক সঙ্গে কাজ করবো। নতুন বছরের জন্য আজ রাতে (স্থানীয় সময় মঙ্গলবার দিনগত রাত) আমি আনুষ্ঠানিকভাবে কিছু প্রস্তাব করবো। এগুলোর মধ্যে অন্যতম হলো, বন্দুক সহিংসতা থেকে আগামী প্রজন্মকে সুরক্ষা, সবার জন্য সমান বেতন, বেতনভোগী ছুটি ও নূন্যতম বেতন বৃদ্ধি। এসব প্রতিষ্ঠার জন্য আমি আমার লড়াই অব্যাহত রাখবো।